


VILNIAUS RAJONO SAVIVALDYBĖS TARYBA

SPRENDIMAS
DĖL VILNIAUS RAJONO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS SUDARYMO IR NUOSTATŲ PATVIRTINIMO

2022 m. balandžio 27 d. Nr. T3-127
Vilnius


Vadovaudamasi Lietuvos Respublikos vietos savivaldos įstatymo 16 str. 2 d. 6 p. ir Lietuvos Respublikos želdynų įstatymo 5 str. 1 d. 4 p. ir 25 str. 1 d. ir 2 d., Vilniaus rajono savivaldybės taryba nusprendžia:
. Sudaryti šios sudėties Vilniaus rajono želdynų ir želdinių apsaugos, priežiūros ir tvarkymo komisiją:
. pirmininkė – Anželika Komarovska, Vilniaus rajono savivaldybės administracijos Kraštotvarkos skyriaus vedėja;
. pirmininko pavaduotoja – Česlava Lisovska, Vilniaus rajono savivaldybės administracijos Architektūros ir teritorijų planavimo (vyr. architekto) skyriaus vedėja;
. posėdžio sekretorė – Deimantė Norgailaitė, Vilniaus rajono savivaldybės administracijos Kraštotvarkos skyriaus vyr. specialistė.
. nariai:
. Lucijana Binkevič, Vilniaus rajono savivaldybės Tarybos narė;
. Kšištof Godvod, Vytauto Didžiojo universiteto Žemės ūkio akademijos Miškų ir ekologijos fakulteto docentas;
. Vladyslav Bortkevič, Vilniaus rajono savivaldybės administracijos Nevyriausybinių ir bendruomeninių organizacijų veiklą koordinuojantis vyr. specialistas;
. Česlava Apolevič, Vilniaus rajono savivaldybės administracijos Žemės ūkio skyriaus vyr. specialistė;
. Gediminas Janavičius, Vilniaus rajono savivaldybės administracijos Žemės ūkio skyriaus vedėjo pavaduotojas;
. Jolanta Volodko, Vilniaus rajono savivaldybės administracijos Vietinio ūkio skyriaus vyr. specialistė.
. Patvirtinti Vilniaus rajono želdynų ir želdinių apsaugos, priežiūros ir tvarkymo komisijos nuostatus (pridedama).
. Skelbti šį sprendimą Teisės aktų registre ir Vilniaus rajono savivaldybės interneto svetainėje.



Savivaldybės merė				                            Marija Rekst

PATVIRTINTA
Vilniaus rajono savivaldybės tarybos
2022 m. balandžio 27 d. sprendimu Nr. T3-127





 SKYRIUS


. Vilniaus rajono želdynų ir želdinių apsaugos, priežiūros ir tvarkymo komisijos nuostatai (toliau  ̶ Nuostatai) nustato Vilniaus rajono savivaldybės želdynų ir želdinių apsaugos, priežiūros ir tvarkymo komisijos (toliau  ̶ Komisija) funkcijas, teises ir pareigas, jos darbo organizavimo tvarką.
. Komisija savo veikloje vadovaujasi Lietuvos Respublikos teises aktais reglamentuojančiais želdynų ir želdinių apsaugą, priežiūrą bei tvarkymą.
. Komisija sudaroma ir jos nuostatai tvirtinami Vilniaus rajono savivaldybės tarybos sprendimu.
. Komisijos darbas grindžiamas kolegialiu klausimų svarstymu, teisėtumo principu, asmenine Komisijos narių atsakomybe už jos kompetencijai priskiriamų klausimų svarstymą ir sprendimų priėmimo nešališkumu. Priimdama sprendimus, Komisija yra savarankiška.
. Komisija savo išvadas protokolu teikia Vilniaus rajono savivaldybės administracijos direktoriui.
. Nuostatuose vartojamos sąvokos suprantamos taip, kaip jos apibrėžtos Lietuvos Respublikos želdynų įstatyme ir šio įstatymo įgyvendinamuosiuose teisės aktuose.

 SKYRIUS


. Komisijos tikslas – užtikrinti kokybišką želdynų ir želdinių apsaugos, priežiūros, tvarkymo, želdynų kūrimo vykdymą Vilniaus rajono savivaldybės (toliau – Savivaldybė) administruojamoje teritorijoje.
. Komisija atlieka šias funkcijas:
. teikia išvadas dėl būtinybės kirsti ar kitaip pašalinti iš augimo vietos saugotinus želdinius teisės aktų nustatytais atvejais;
. teikia siūlymus dėl želdinių išsaugojimo, naujų želdynų įveisimo Vilniaus rajono savivaldybės teritorijoje;
. teikia siūlymus savivaldybės atstovaujamajai institucijai dėl želdinių paskelbimo saugotinais želdiniais (dendrologiškai, ekologiškai, estetiškai vertingus, kultūros paveldui ir kraštovaizdžiui reikšmingus medžius ir krūmus);
. teikia rekomendacijas teritorijų planavimo dokumentams;
. teikia pasiūlymus savivaldybės vykdomajai institucijai dėl lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdinių kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti.

 SKYRIUS


. Komisiją sudaro pirmininkas, pavaduotojas, sekretorius ir 6 nariai. 
. Komisijos nariais gali būti savivaldybės tarybos nariai, valstybės tarnautojai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, bendruomeninių organizacijų ir asociacijų ar kitų viešųjų juridinių asmenų (išskyrus valstybės ar savivaldybės, jų institucijų įsteigtus juridinius asmenis), kurie įsteigti teisės aktų nustatyta tvarka ir skatina aplinkos apsaugą, atstovai, savivaldybės gyventojai.
. Į Komisijos posėdžius privalo būti kviečiamas Aplinkos apsaugos departamento prie Aplinkos ministerijos atstovas nuomonei pateikti, kai Komisija rengia išvadą dėl ketinimo Savivaldybės želdynų ir želdinių teritorijose arba ne Savivaldybės valdomoje valstybinėje žemėje kirsti ar kitaip pašalinti iš augimo vietos 20 ar daugiau saugotinų želdinių arba kai viešuosiuose atskiruosiuose želdynuose ketinama kirsti ar kitaip pašalinti iš augimo vietos 10 ar daugiau saugotinų želdinių.
. Apie komisijos posėdį informuojamas atitinkamos seniūnijos seniūnas ir seniūnaitis.
. Jeigu buvo gauta daugiau prašymų dalyvauti Komisijos darbe, negu nurodyta 9 Nuostatų punkte, pretendentams yra taikomi šie atrankos kriterijai:
. turi būti baigęs kraštovaizdžio architektūros, biologijos, ekologijos, gamtinės geografijos, miškininkystės, agronomijos krypties studijas ir įgijęs aukštąjį koleginį arba aukštąjį universitetinį išsilavinimą ar turintis tarptautinės arboristikos asociacijos sertifikavimo centro išduotą medžių techninio eksperto ar medžių rizikos vertinimo specialisto sertifikatą (pateikti išsilavinimą patvirtinančio dokumento kopiją);
. turi būti Savivaldybės gyventojas (pateikti gyvenamosios vietos deklaravimo pažymą arba turto nuosavybės dokumentus arba nuomos sutartį);
. turi turėti ne mažesnę kaip vienų metų patirtį želdynų priežiūros, tvarkymo, projektavimo srityje (pateikti darbo patirtį įrodančius dokumentus).
. Komisijos narys, be pateisinamos priežasties praleidęs 5 posėdžius iš eilės, gali būti pašalinamas iš Komisijos. Vietoj atsistatydinusio ar pašalinto Komisijos nario gali būti priimtas naujas narys, atrinktas skelbiant viešą kvietimą Savivaldybės interneto svetainėje.

 SKYRIUS


. Komisija jos kompetencijai priklausančius klausimus svarsto ir sprendimus priima posėdžiuose. 
. Komisija į posėdžius renkasi:
. kai Savivaldybės želdynų ir želdinių teritorijose arba ne Savivaldybės valdomoje valstybinėje žemėje ketinama kirsti ar kitaip pašalinti iš augimo vietos 10 ar daugiau saugotinų želdinių, viešuosiuose atskiruosiuose želdynuose augančius saugotinus želdinius, Savivaldybės vykdomoji institucija privalo gauti želdynų ir želdinių apsaugos, priežiūros ir tvarkymo komisijos išvadą dėl būtinybės kirsti ar kitaip pašalinti iš augimo vietos saugotinus želdinius. Želdynų ir želdinių apsaugos, priežiūros ir tvarkymo komisija išvadą privalo pateikti savivaldybės vykdomajai institucijai per 20 darbo dienų.
. teikiant pasiūlymus Savivaldybės administracijos direktoriui dėl lėšų paskirstymo seniūnijoms reikalingų viešųjų želdynų ir želdinių apsaugai, priežiūrai ir tvarkymui, viešųjų želdinių kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti;
. dėl fizinių ir juridinių asmenų nesutarimų, susijusių su želdinių apsaugos priežiūra Savivaldybės teritorijoje, teikia argumentuotus siūlymus;
. dėl pasiūlymų teikimo Savivaldybės atstovaujamajai institucijai dėl želdinių paskelbimo saugotinais želdiniais (dendrologiškai, ekologiškai, estetiškai vertingus, kultūros paveldui ir kraštovaizdžiui reikšmingus medžius ir krūmus).
. Komisija renkasi Savivaldybės patalpose ir/arba esant būtinumui gali vykti nuotoliniai posėdžiai arba pagal gautą prašymą(-us), arba skundą(-us) arba kitokiu pagrindu vyksta į vietą(-as) įvertinti želdinių būklės, transportą aprūpina Vilniaus rajono savivaldybės administracija. 
. Komisijos pirmininkas nustato posėdžių datą, laiką ir darbotvarkę, vadovauja posėdžiams. 
. Komisijos sekretorius ne vėliau kaip prieš 2 darbo dienas informuoja kitus Komisijos narius apie paskirtą posėdžio datą, laiką, vietą, darbotvarkę bei kviečia suinteresuotus asmenis (pareiškėjus), o prireikus – ir kitų sričių specialistus pagal Nuostatų 11, 33 ir 35.3. punktus. 
. Kai Komisijos pirmininko nėra arba jis negali eiti savo pareigų, Komisijos pirmininko pareigas eina Komisijos pirmininko pavaduotojas, kai nėra komisijos pirmininko ir pavaduotojo, komisijos pirmininko pareigas eina komisijos narys, išrinktas atviru balsavimu paprasta balsų dauguma. Nesant Komisijos sekretoriaus, sekretorių paskiria Komisijos pirmininkas.
. Komisijos posėdis yra teisėtas, kai jame dalyvauja ne mažiau kaip pusė visų Komisijos narių.
. Komisijos sprendimai priimami Komisijos narių paprasta balsų dauguma. Kai balsai pasiskirsto po lygiai, sprendimą lemia Komisijos pirmininko balsas. Šiuo atveju Komisijos pirmininkas neturi teisės susilaikyti.
. Kiekvienas Komisijos narys turi teisę:
 dalyvauti rengiant ir svarstant Komisijos klausimus, laisvai balsuoti svarstomais klausimais;
. susipažinti su fizinių ir juridinių asmenų prašymais, prie jų pridedamais priedais (detaliaisiais planais, projektais ir kt.), kitais aktualiais dokumentais;
. siūlyti kviesti dalyvauti Komisijos darbe reikalingus asmenis;
. siūlyti klausimus posėdžiui, iš anksto informuodamas apie tai pirmininką;
. pateikti savo argumentuotą vertinimą ir pastabas Komisijai elektroniniu būdu;
. atlikti želdinių apžiūrą savarankiškai, tokiu atveju turi pateikti Komisijos pirmininkui savo sprendimą iki komisijos posėdžio;
. atsistatydinti savo noru, pateikdamas raštišką prašymą Komisijos pirmininkui.
. Kiekvienas Komisijos narys privalo pranešti Komisijos pirmininkui, ar dalyvaus posėdyje, ar priims sprendimą savarankiškai.
. Komisijos narys negali balsuoti dėl svarstomo klausimo, jeigu jis yra asmeniškai suinteresuotas Komisijos sprendimo rezultatais bei priimamas Komisijos pasiūlymas gali turėti jam materialinės ar kitokios asmeninės naudos. Atsiradus tokioms aplinkybėms, jis privalo apie tai informuoti Komisijos narius ir nusišalinti nuo klausimo svarstymo.
. Komisijos posėdžiai protokoluojami bei gali būti fiksuojami garsinėmis ar vaizdinėmis priemonėmis. Protokolus rašo Komisijos sekretorius, pasirašo Komisijos pirmininkas ir sekretorius.
. Komisija išvadą privalo pateikti Savivaldybės vykdomajai institucijai per 20 darbo dienų nuo prašymo gavimo dienos.
. Komisijos protokolai registruojami Savivaldybės informacinėje dokumentų valdymo sistemoje ir yra saugomi Vilniaus rajono savivaldybės administracijos Kraštotvarkos skyriuje.
. Komisijos protokolai viešai skelbiami Savivaldybės interneto svetainėje.

 SKYRIUS


. Komisijos posėdžiai yra vieši. 
. Posėdžių data, laikas, vieta ir darbotvarkė viešai skelbiami Vilniaus rajono savivaldybės interneto svetainėje.
. Komisijos posėdžiuose norintys dalyvauti asmenys turi iš anksto, ne vėliau kaip likus 1 dienai iki posėdžio, raštu pranešti apie dalyvavimą Komisijos pirmininkui, nurodydami, kurį darbotvarkės klausimą svarstant norima dalyvauti, ir pateikti kontaktinį telefono numerį.
. Į Komisijos posėdžius gali būti kviečiamas regioninio parko atstovas ar Kultūros paveldo departamento Vilniaus teritorinio skyriaus atstovas nuomonei pateikti, kai nagrinėjami medžių kirtimo klausimai šių institucijų kuruojamose rajono teritorijose. 
. Komisijos posėdžiuose dalyvaujantys kiti asmenys gali teikti pasiūlymus, rekomendacijas, išsakyti pagrįstą nuomonę svarstomo klausimo pradžioje, kiekvienam asmeniui skiriama ne daugiau nei 3 min.

 SKYRIUS


. Komisija, įgyvendindama jai pavestas funkcijas, turi teisę:
. gauti raštu ir žodžiu paaiškinimus ir informaciją, reikalingą klausimams nagrinėti ir sprendimams priimti, iš Savivaldybės administracijos struktūrinių padalinių, valstybės įstaigų, fizinių ir juridinių asmenų;
. gauti dokumentus, sutartis, įsakymus, potvarkius ir kitus dokumentus, turinčius reikšmės sprendimui;
. kviesti į savo posėdžius Savivaldybės administracijos darbuotojus, ekspertus bei kitus asmenis, galinčius padėti Komisijai priimti teisingą sprendimą;
. patekti į Savivaldybės teritorijas, kuriose yra reikiamų apžiūrėti želdinių;
. dalyvauti ir teikti siūlymus svarstant rengiamus Vilniaus rajono viešųjų erdvių želdynų kūrimo ir (ar) pertvarkymo projektus. 
. Vykdydama pavestas funkcijas, Komisija privalo:
. laikytis bendrosiose nuostatose išdėstytų principų;
. teikti motyvuotus savo veiksmų ir sprendimų paaiškinimus;
. informuoti atsakingas institucijas apie pastebėtus želdinių žalojimo faktus, pateikdama įrodymus;
. atlikdama želdinių būklės vertinimą, kviesti jame dalyvauti šių želdinių valdytojus, savininkus ar jų įgaliotus asmenis, taip pat projekto vadovą arba jo įgaliotą asmenį, kai saugotini medžiai ir krūmai auga objektuose, kuriems yra parengti atskirųjų ir priklausomųjų želdynų tvarkymo ir kūrimo projektai.

 SKYRIUS


. Komisijos sprendimai gali būti skundžiami Lietuvos Respublikos įstatymų nustatyta tvarka.

 SKYRIUS


. Šie Nuostatai keičiami, papildomi ar naikinami Savivaldybės tarybos sprendimu.

